**Han** (oik. **Han Ji-sung**, hangul: 한지성; hanja: 韓知城; uudistettu latinisaatio: *Han Ji-seong*; s. 14. syyskuuta 2000 Incheon, Korean tasavalta) on eteläkorealainen laulaja-lauluntekijä, rap-artisti, tanssija ja tuottaja. Hän kuuluu Stray Kids-yhtyeeseen ja sen musiikkituottaja-trioon 3racha.

Lapsuus ja uran alku
--------------------

Han Ji-sung syntyi 14. syyskuuta 2000 Incheonissa, Korean tasavallassa. Han muutti nuorena perheineen Malesiaan, jossa hän opiskeli kuusi vuotta Fairview’n kansainvälisessä koulussa. Hanin perheeseen kuuluu vanhempien lisäksi vanhempi veli. Hän matkusteli paljon isänsä mukana tämän työmatkoilla. 

Han matkasi Koreaan ystävänsä kanssa suorittamaan koetta 2015. Hän osallistui ystävänsä ehdotuksesta JYP Entertainmentin koe-esiintymiseen. Han läpäisi koe-esiintymisen ja jatkoi JYP Entertainmentin harjoittelijana seuraavat kolme vuotta.

Ura
---

### 3racha

Vuoden 2016 lopussa Han perusti hip-hop-trion 3racha yhdessä Seo Chang-binin ja Bang Chanin kanssa. 3rachassa Han käytti taiteilijanimeä J.One. 3racha julkaisi ensimmäisen mixtapensa *J:/2017/mixtape* vuoden 2017 alussa SoundCloudissa. Samana vuonna ilmestyi heidän toinen mixtapensa nimeltään *3Days* ja seuraavana vuonna EP *Horizon*. Näiden lisäksi 3racha on julkaissut useita muita kappaleita SoundCloud-palveluun.

### Stray Kids

Vuonna 2017 Han osallistui kahdeksan muun JYP Entertainmentin harjoittelijan kanssa Mnetin tosi-tv-ohjelmaan *Stray Kids*. Ohjelmaan osallistuneet harjoittelijat olivat Bang Chanin valitsemia, ja he pyrkivät debytoimaan yhdessä toisiaan vastaan kilpailemisen sijaan. Marraskuussa 2017 ennen virallista debyyttiä Stray Kids julkaisi itse tuottamansa kappaleen "Hellevator" osana ohjelmaa. Tammikuussa 2018 Stray Kids julkaisi ensimmäisen EP:nsä *Mixtape*, joka sisälsi aiemmin julkaistun singlen "Hellevator". 

Ohjelman kaikki harjoittelijat valikoituivat lopulliseen yhtyeeseen. Han debytoi yhdessä Stray Kids -yhtyeen kanssa EP:llä *I Am Not* 25. maaliskuuta 2018. 

Huhtikuussa 2021 Han osallistui muun Stray Kidsin kanssa Mnetin *Kingdom: Legendary War* -kilpailuohjelmaan. Kesäkuussa 2021 Stray Kids voitti *Kingdom: Legendary War* -ohjelman. 

Han on osallistunut yhtyeen kappaleiden tuottamiseen ja sanoittamiseen. Hän on myös sanoittanut osan kappaleista itsenäisesti (muun muassa "19", "Sunshine" "Secret Secret" ja "Winter Falls").

Stray Kidsin tuotannon lisäksi Han on ollut osallisena tuottamassa kappaleita myös muille artisteille (muun muassa Show Lo, Yaochen).

Diskografia
-----------

Han on osallistunut seuraavien Stray Kidsin albumeiden sanoittamiseen ja tuottamiseen:

* *J:/2017/mixtape* (2017)
* *3Days* (2017)
* *Horizon* (2017)
* *Mixtape* (2018)
* *I Am Not* (2018)
* *I Am Who* (2018)
* *I Am You* (2018)
* *Clé 1: Miroh* (2019)
* *Clé: Levanter* (2019)
* *Go生* (2020), uudelleenjulkaisu *In生* (2020)
* *All In* (2020)
* *Noeasy* (2021)
* *Christmas EveL* (2021)
* *Oddinary* (2022)
* *Maxident* (2022)
* *SKZ-Replay* (2022)
* *The Sound* (2023)

Lähteet
-------

1. ↑  Meet Han Ji Sung, The K-pop Idol Who Spent His Childhood In Malaysia *Hype*.  9.12.2020. Viitattu 23.4.2022. (englanniksi)
2. 1 2  [Two Kids Room(투키즈룸) Ep.05 HAN X Seungmin] *YouTube*.  25.8.2018. Viitattu 3.5.2022. (koreaksi)
3. ↑  Han (Stray Kids) Profile and Facts *Kpop Profiles*.  16.7.2018. Viitattu 23.4.2022. (englanniksi)
4. ↑  J:/2017/mixtape *SoundCloud*.  26.4.2017. Viitattu 23.4.2022.
5. ↑  3Days *SoundCloud*.  16.8.2017. Viitattu 23.4.2022.
6. ↑  Horizon *SoundCloud*.  20.12.2017. Viitattu 23.4.2022.
7. 1 2 3  Stray Kids (TV series) *Stray Kids Wiki*.  Arkistoitu 29.10.2021. Viitattu 23.4.2022. (englanniksi)
8. 1 2  Esittelyssä Stray Kids *KoME*.  25.9.2021. Viitattu 24.4.2022.
9. ↑  Stray Kids "Hellevator" M/V *YouTube*.  1.11.2017. Viitattu 24.4.2022. (koreaksi)
10. 1 2 3  Stray Kids *Stray Kids Jype*. Viitattu 24.4.2022.
11. ↑  Mixtape (mini-album) *Stray Kids WIki*.  Arkistoitu 27.3.2022. Viitattu 24.4.2022. (englanniksi)
12. ↑  Stray Kids Members Profile and Facts (Updated!) *Kpop Profiles*.  23.11.2017. Viitattu 24.4.2022. (englanniksi)
13. 1 2  Kingdom: Legendary War (2021) *MyDramaList*. Viitattu 24.4.2022. (englanniksi)
14. ↑  Kingdom: Legendary War Episode 10 *Viki*.  3.6.2021. Viitattu 24.4.2022.
15. 1 2 3  KOMCA *Korea Music Copyright Association (KOMCA)*. Viitattu 18.4.2022.


|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet: Taiteenala Muokkaa Wikidatassa | 
* MusicBrainz

 |

 |